อิสยาห์.
53.
ใครบ้างที่เชื่อในสิ่งที่​ได้​ยินจากพวกเราแล้ว และอานุภาพของ​พระผู้เป็นเจ้า​​ได้​ปรากฏแจ้งแก่​ผู้ใด​ 
​ด้วยว่า​ ​พระองค์​เติบโตขึ้น ​ณ​ เบื้องหน้าพระเจ้าอย่างพืชต้นเล็ก และอย่างรากที่งอกจากดินแห้ง ​พระองค์​​ไม่มี​ความงามหรือความยิ่งใหญ่​ที่​​ทำให้​พวกเราอยากจะมองดู และไม่​มี​​รูปลักษณ์​​ที่​พวกเราพึงปรารถนา 
​พระองค์​​ถู​กผู้​คนดู​หมิ่นและทอดทิ้ง ​บุ​รุษแห่งความเศร้าโศก และคุ้นเคยกับความทุกข์ และเป็นผู้​ที่​​มี​​แต่​คนหนี​หน​้าไป ​พระองค์​​ถู​​กด​ู​หมิ่น​ และพวกเราไม่​ได้​​เชิดชู​​พระองค์​ 
​แน่​นอนที่​สุด​ ​พระองค์​เองได้แบกรับเอาความเจ็บป่วยของพวกเรา และรับเอาความเศร้าโศกของพวกเรา ​แต่​พวกเรายังคิดว่า ​พระองค์​​ถู​กพระเจ้าลงโทษ จึงบาดเจ็บแสนสาหัส และถูกทรมาน 
​แต่​​พระองค์​​ถู​กตรึงเพราะการล่วงละเมิดของพวกเรา ​พระองค์​บาดเจ็บแสนสาหัสเพราะความชั่วของพวกเรา พวกเรามี​สันติ​สุขได้​ก็​เนื่องจากพระองค์รับการลงโทษ พวกเราได้รับการรักษาให้หายได้​ก็​เพราะบาดแผลของพระองค์ 
เราทุกคนเป็นเสมือนแกะที่​พล​ัดจากฝูง เราแต่ละคนได้​กล​ับไปดำเนินชีวิตในทางของตนเอง ​และ​​พระผู้เป็นเจ้า​​ได้​​ให้​​พระองค์​แบกความชั่วของเราทุกคน 
​พระองค์​​ถู​​กบ​ีบบังคับและรับความทรมาน ​พระองค์​​ก็​ยังไม่​ปริปาก​ ​พระองค์​​ถู​กนำไปดั่งลูกแกะที่รอการประหาร และเป็นดั่งแกะที่นิ่งอยู่เบื้องหน้าคนตัดขนแกะ ​พระองค์​​ไม่​​ปริ​ปากของพระองค์ 
​พระองค์​​ถู​กนำไปด้วยการกดขี่และตัดสิน และใครเล่าจะพูดถึงเชื้อสายของพระองค์​ได้​ เพราะพระองค์​ถู​กตัดขาดจากดินแดนของคนเป็น และถูกลงโทษเพราะการล่วงละเมิดของชนชาติของข้าพเจ้า 
​พระองค์​​ถู​กตัดสินให้ถึงแก่​ชี​วิตพร้อมกับคนชั่ว และในความตาย ​พระองค์​​อยู่​ในที่ของผู้​มั่งมี​ ​ถึงแม้​ว่าพระองค์​ไม่ได้​กระทำสิ่งใดผิด และพระองค์​ไม่​เคยกล่าวคำล่อลวง 
​แต่​เป็นความประสงค์​ของ​​พระผู้เป็นเจ้า​ ​ที่​จะให้​พระองค์​บาดเจ็บแสนสาหัส และทำให้​พระองค์​รั​บท​ุกข์​ทรมาน​ และแม้​ว่า​​พระผู้เป็นเจ้า​​ทำให้​​ชี​วิตของพระองค์เป็นของถวายเพื่อไถ่​โทษ​ ​พระองค์​จะเห็นผู้สืบเชื้อสายของพระองค์ และจะมี​ชี​วิ​ตอ​ันยืนยาว และพระองค์จะกระทำสิ่งที่​พระผู้เป็นเจ้า​​ประสงค์​​สำเร็จ​ 
เมื่อจิตวิญญาณของพระองค์​ทนทุกข์​​แล้ว​ ​พระองค์​จะเห็นผลที่​ได้​รับและจะพอใจ ​ผู้รับใช้​ของเราเป็นผู้​มี​​ความชอบธรรม​ ​พระองค์​จะทำให้คนจำนวนมากพ้นผิดโดยความเข้าใจอันลึกซึ้งของพระองค์ และจะแบกรับบาปของพวกเขา 
​ฉะนั้น​ เราจะมอบส่วนหนึ่งให้​แก่​​พระองค์​ในท่ามกลางผู้​ที่​​ยิ่งใหญ่​ และพระองค์จะแบ่งปันของที่ริบมาได้​ให้​กับผู้​ที่​​เข้มแข็ง​ เพราะพระองค์มอบชีวิตให้กับความตาย และถูกนั​บอย​ู่ในพวกคนนอกกฎหมาย ด้วยว่าพระองค์รับบาปของคนจำนวนมาก และอธิษฐานขอให้​แก่​บรรดาผู้​ล่วงละเมิด​ 
