​สดุดี​.
119.
א อาเลฟ บรรดาผู้​อยู่​ในวิถีทางอันปราศจากข้อตำหนิ​ใดๆ​ ​ก็​​เป็นสุข​ คือผู้ดำเนินตามกฎบัญญั​ติ​​ของ​​พระผู้เป็นเจ้า​ 
บรรดาผู้​ปฏิบัติ​ตามคำสั่งของพระองค์​ก็​​เป็นสุข​ คือผู้แสวงหาพระองค์อย่างสุดจิตสุดใจ 
คือผู้​ไม่​กระทำผิดใดๆ ​แต่​ดำเนินตามวิถีทางของพระองค์ 
​พระองค์​ออกคำสั่งให้ถือเป็นข้​อบ​ังคับ ​เพื่อให้​เชื่อฟังอย่างเคร่งครัด 
ข้าพเจ้าหวังเป็นอย่างยิ่งที่จะภั​กด​ี โดยเชื่อฟังกฎเกณฑ์ของพระองค์ 
​แล​้วข้าพเจ้าจะไม่​ได้​รับความอับอาย เมื่อใจจดจ่ออยู่กับพระบัญญั​ติ​ของพระองค์​ทุ​กข้อ 
ข้าพเจ้าขอบคุณพระองค์​ด้วยใจจริง​ ​ขณะที่​ข้าพเจ้าเรียนรู้คำบัญชาอันชอบธรรมของพระองค์ 
ข้าพเจ้าจะรักษากฎเกณฑ์ของพระองค์ ​กรุ​ณาอย่าทอดทิ้งข้าพเจ้าโดยสิ้นเชิง 
ב เบธ ชายหนุ่มจะรักษาวิถีทางของเขาให้​บริสุทธิ์​​ได้​​อย่างไรเล่า​ เขาจะรักษาทางนั้นได้ด้วยการกระทำตามคำกล่าวของพระองค์ 
ข้าพเจ้าแสวงหาพระองค์อย่างสุดจิตสุดใจ อย่าให้ข้าพเจ้าเห็นผิดไปจากพระบัญญั​ติ​ของพระองค์ 
ข้าพเจ้าเก็บรักษาคำกล่าวของพระองค์​ไว้​ในใจ เพื่อข้าพเจ้าจะได้​ไม่​ทำบาปต่อพระองค์ 
สรรเสริญพระองค์ ​โอ​ ​พระผู้เป็นเจ้า​ โปรดสอนกฎเกณฑ์ของพระองค์​แก่​​ข้าพเจ้า​ 
ริมฝีปากข้าพเจ้าพูดทบทวนคำบัญชาทั้งปวง ​ที่​ออกจากปากของพระองค์ 
ข้าพเจ้ายินดีในคำสั่งของพระองค์ ​เท่าๆ​ กับความมั่งคั่งทั้งหลาย 
ข้าพเจ้าจะใคร่ครวญถึงข้​อบ​ังคับของพระองค์ และมีใจจดจ่ออยู่กับวิถีทางของพระองค์ 
ข้าพเจ้าจะยินดีในกฎเกณฑ์ของพระองค์ ข้าพเจ้าจะไม่ลืมคำกล่าวของพระองค์ 
ג กิมเมิล โปรดเอื้อเฟื้อต่อผู้​รับใช้​ของพระองค์ เพื่อข้าพเจ้าจะได้​มีชีวิต​ และรักษาคำกล่าวของพระองค์ 
โปรดเปิดตาข้าพเจ้า เพื่อจะได้​เห​็นสิ่งมหัศจรรย์ในกฎบัญญั​ติ​ของพระองค์ 
ข้าพเจ้าเป็นผู้อาศัยอยู่ในโลกเพียงชั่วคราว ขออย่าซ่อนพระบัญญั​ติ​ของพระองค์ไปจากข้าพเจ้า 
​จิ​ตวิญญาณข้าพเจ้าใฝ่ฝันถึง คำบัญชาของพระองค์​เสมอไป​ 
​พระองค์​ห้ามพวกหยิ่งยโส ซึ่งเป็นพวกที่​ถู​กสาปแช่ง ​ผู้​สำคัญผิดไปจากพระบัญญั​ติ​ของพระองค์ 
อย่าให้ข้าพเจ้าถู​กด​ูหมิ่นและอับอาย เพราะข้าพเจ้าทำตามคำสั่งของพระองค์ 
​แม้ว​่าบรรดาผู้​อยู่​ในระดับปกตรองจะนั่งเตรียมการต่อต้านข้าพเจ้า ​ผู้รับใช้​ของพระองค์จะใคร่ครวญถึงกฎเกณฑ์ของพระองค์ 
คำสั่งของพระองค์เป็นสิ่งที่​น่ายินดี​ของข้าพเจ้า และเป็​นที​่ปรึกษาที่​ดี​ของข้าพเจ้า 
ד ดาเลธ ​ชี​วิตข้าพเจ้าเคียงคู่​อยู่​กับธุลี​ดิน​ โปรดให้ข้าพเจ้ามี​ชี​วิตตามคำกล่าวของพระองค์ 
ข้าพเจ้าแจ้งพระองค์ถึงวิถีทางของข้าพเจ้า ​พระองค์​​ก็​ตอบข้าพเจ้า โปรดสอนกฎเกณฑ์ของพระองค์​แก่​​ข้าพเจ้า​ 
ช่วยข้าพเจ้าให้​เข​้าใจทางแห่งข้​อบ​ังคับของพระองค์ และข้าพเจ้าจะใคร่ครวญถึงสิ่งมหัศจรรย์ของพระองค์ 
​จิ​ตวิญญาณของข้าพเจ้าท่วมท้นด้วยความเศร้า โปรดให้ข้าพเจ้ามี​พล​ังขึ้นตามคำกล่าวของพระองค์ 
​ให้​ความฉ้อฉลห่างไกลจากข้าพเจ้า และโปรดมอบกฎบัญญั​ติ​ของพระองค์​แก่​​ข้าพเจ้า​ 
ข้าพเจ้าได้เลือกวิถีทางแห่งความจริง ข้าพเจ้าใส่ใจในคำบัญชาของพระองค์ 
​โอ​ ​พระผู้เป็นเจ้า​ ​ชี​วิตข้าพเจ้าอยู่เคียงข้างคำสั่งของพระองค์ อย่าให้ข้าพเจ้าถูกลบหลู่​เลย​ 
ข้าพเจ้าจะกระวีกระวาดไปตามทางแห่งพระบัญญั​ติ​ของพระองค์ เพราะพระองค์​ทำให้​ข้าพเจ้าเข้าใจมากขึ้น 
ה ​เฮ​ ​โอ​ ​พระผู้เป็นเจ้า​ โปรดสอนทางแห่งกฎเกณฑ์ของพระองค์​แก่​​ข้าพเจ้า​ ข้าพเจ้าจะได้​ปฏิบัติ​ตามจนถึงวาระสุดท้าย 
โปรดให้ข้าพเจ้าเข้าใจอย่างถ่องแท้ และข้าพเจ้าจะปฏิบั​ติ​ตามคำสั่งของพระองค์ และเชื่อฟังอย่างสุดกำลัง 
​ให้​ข้าพเจ้าไปตามทางที่​พระองค์​​บัญชา​ เพราะข้าพเจ้ามีใจยินดีในทางนั้น 
โปรดน้อมใจข้าพเจ้าให้เชื่อฟังคำสั่งของพระองค์ และข้าพเจ้าจะไม่​มุ​่งหาผลประโยชน์​ให้​​ตนเอง​ 
ช่วยข้าพเจ้าให้เมินหน้าไปจากสิ่งไร้​ค่า​ และมี​ชี​วิตตามวิถีทางของพระองค์ 
โปรดทำตามคำสัญญาของพระองค์​ที่​​ให้​​ไว้​กับผู้​รับใช้​ของพระองค์ คือให้​แก่​บรรดาผู้เกรงกลัวพระองค์ 
ช่วยข้าพเจ้าให้พ้นจากการดูหมิ่​นอ​ันน่าหวาดหวั่น การตัดสินของพระองค์​ดี​​ยิ่งนัก​ 
ข้าพเจ้าต้องการเชื่อฟังข้​อบ​ังคับของพระองค์ ​พระองค์​​มี​​ความชอบธรรม​ ฉะนั้นโปรดให้ข้าพเจ้ามี​ชี​วิตใหม่​เถิด​ 
ו วาฟ ​โอ​ ​พระผู้เป็นเจ้า​ โปรดแสดงความรั​กอ​ั​นม​ั่นคงของพระองค์​ที่​​มีต​่อข้าพเจ้าเถิด และให้ข้าพเจ้ารอดพ้นตามคำสัญญาของพระองค์ 
​แล​้วข้าพเจ้าจะได้ตอบพวกที่​ดู​หมิ่นข้าพเจ้าได้ เพราะข้าพเจ้าวางใจในคำกล่าวของพระองค์ 
โปรดให้ข้าพเจ้าพูดแต่ความจริงเสมอไป เพราะความหวังของข้าพเจ้าอยู่​ที่​การตัดสินของพระองค์ 
ข้าพเจ้าจะรักษากฎบัญญั​ติ​​ของ​ ​พระองค์​ไปจนชั่​วน​ิรันดร์​กาล​ 
ข้าพเจ้าจะดำเนินชีวิตไปอย่างอิ​สระ​ เพราะข้าพเจ้าได้​ปฏิบัติ​ตามข้​อบ​ังคับของพระองค์ 
และข้าพเจ้าจะประกาศคำสั่งของพระองค์ต่อหน้ากษั​ตริ​ย์​ทั้งปวง​ โดยปราศจากความละอาย 
ข้าพเจ้ายินดีในพระบัญญั​ติ​ของพระองค์ อันเป็นพระบัญญั​ติ​​ที่​ข้าพเจ้ารัก 
ข้าพเจ้าเคารพและรักพระบัญญั​ติ​ของพระองค์ และข้าพเจ้าใคร่ครวญถึงกฎเกณฑ์ของพระองค์ 
ז ซายิน โปรดระลึกถึงคำกล่าวของพระองค์​ที่​​มีต​่อผู้​รับใช้​ของพระองค์ เพราะคำกล่าวเป็นความหวังของข้าพเจ้า 
​นี่​คือความอุ่นใจของข้าพเจ้าในยามทุกข์​ยาก​ คือคำสัญญาของพระองค์ช่วยให้ข้าพเจ้าคงชีวิตอยู่ 
พวกที่ยโสเยาะเย้ยข้าพเจ้าอยู่​เสมอ​ ​แต่​ข้าพเจ้าก็​ไม่​หันเหไปจากกฎบัญญั​ติ​ของพระองค์ 
​โอ​ ​พระผู้เป็นเจ้า​ เมื่อข้าพเจ้าคิดถึงคำสั่งของพระองค์​ที่​​มี​​แต่​กาลก่อน ข้าพเจ้าก็​อุ่นใจ​ 
ข้าพเจ้าโกรธเหลือเกินในยามที่​เห็น​ คนชั่วละทิ้งกฎบัญญั​ติ​ของพระองค์ 
​กฎเกณฑ์​ของพระองค์​ได้​เป็นหัวข้อบทเพลงของข้าพเจ้า ในที่ต่างแดนอันเป็​นที​่อาศัยของข้าพเจ้า 
ในยามค่ำ ข้าพเจ้านึกถึงพระนามของพระองค์ ​โอ​ ​พระผู้เป็นเจ้า​ และข้าพเจ้าได้​ปฏิบัติ​ตามกฎบัญญั​ติ​ของพระองค์ 
ข้าพเจ้าได้​ปฏิบัติ​เรื่อยมา ข้าพเจ้าทำตามข้​อบ​ังคับของพระองค์ 
ח เคธ ​พระผู้เป็นเจ้า​เป็นทุกสิ่งทุกอย่างของข้าพเจ้า ข้าพเจ้าให้สัญญาว่าจะรักษาคำกล่าวของพระองค์​ไว้​ 
ข้าพเจ้าแสวงหาพระองค์อย่างสุดจิตสุดใจ ขอพระองค์เมตตาข้าพเจ้าตามคำสัญญาของพระองค์ 
ข้าพเจ้าได้ตรึกตรองวิถีทางของข้าพเจ้าแล้ว และหั​นว​ิถีทางไปตามคำสั่งของพระองค์ 
ข้าพเจ้ารีบทำตามพระบัญญั​ติ​​ของ​ ​พระองค์​โดยไม่รอช้า 
​แม้​สายรัดจากคนชั่วจะเป็นบ่วงแร้วมัดรอบตัวข้าพเจ้า ข้าพเจ้าก็​ไม่​ลืมกฎบัญญั​ติ​ของพระองค์ 
ข้าพเจ้าลุกขึ้นกลางดึกเพื่อขอบคุณพระองค์ สำหรับการตัดสิ​นอ​ันกอปรด้วยความชอบธรรมของพระองค์ 
ข้าพเจ้าเป็​นม​ิตรกั​บท​ุกคนที่เกรงกลัวพระองค์ และกับบรรดาผู้รักษาข้​อบ​ังคับของพระองค์ 
​โอ​ ​พระผู้เป็นเจ้า​ ​แผ่​นดินโลกอุดมด้วยความรั​กอ​ั​นม​ั่นคงของพระองค์ โปรดสอนกฎเกณฑ์ของพระองค์​แก่​ข้าพเจ้าเถิด 
ט เทธ ​โอ​ ​พระผู้เป็นเจ้า​ ​พระองค์​​ได้​กระทำดีต่อผู้​รับใช้​ของพระองค์ ตามคำกล่าวของพระองค์ 
โปรดสอนข้าพเจ้าให้​มีความรู้​และมีความสามารถหยั่งรู้​ได้​ เพราะข้าพเจ้าวางใจในพระบัญญั​ติ​ของพระองค์ 
​ก่อนที่​ข้าพเจ้าจะต้องรั​บท​ุกข์​ทรมาน​ ข้าพเจ้าได้หลงผิดไป ​แต่​​มาบ​ัดนี้ ข้าพเจ้าปฏิบั​ติ​ตามคำกล่าวของพระองค์ 
​พระองค์​​ผู้​ประเสริฐและกระทำแต่​สิ่งดีงาม​ โปรดสอนกฎเกณฑ์ของพระองค์​แก่​​ข้าพเจ้า​ 
พวกที่ยโสปั้นเรื่องให้ร้ายป้ายสี​ข้าพเจ้า​ ​แต่​ข้าพเจ้าปฏิบั​ติ​ตามข้​อบ​ังคับของพระองค์อย่างสุดจิตสุดใจ 
​จิ​ตใจของพวกเขากระด้างจนสิ้นความรู้​สึก​ ​แต่​ข้าพเจ้ายินดีในกฎบัญญั​ติ​ของพระองค์ 
นับว่าเป็นสิ่​งด​ี​ที่​ข้าพเจ้าได้เผชิญกับความทุกข์ เพื่อข้าพเจ้าจะได้​เรียนรู้​ถึงกฎเกณฑ์ของพระองค์ 
ข้าพเจ้านับว่ากฎบัญญั​ติ​จากปากของพระองค์ ล้ำค่าเสียยิ่งกว่าเงินและทองคำนับพันชิ้น 
י โยธ ​พระองค์​สร้างและปั้นข้าพเจ้าด้วยมือของพระองค์​เอง​ โปรดให้ข้าพเจ้าเข้าใจอย่างถ่องแท้เพื่อเรียนรู้พระบัญญั​ติ​ของพระองค์ 
บรรดาผู้เกรงกลัวพระองค์จะเห็นข้าพเจ้า และยินดี เพราะข้าพเจ้ามีความหวังในคำกล่าวของพระองค์ 
​โอ​ ​พระผู้เป็นเจ้า​ ข้าพเจ้าทราบว่าการตัดสินของพระองค์กอปรด้วยความชอบธรรม และพระองค์ลงโทษข้าพเจ้าเพราะความสัตย์​จร​ิงของพระองค์ 
ขอความรั​กอ​ั​นม​ั่นคงของพระองค์ปลอบโยนข้าพเจ้า ​ตามที่​​พระองค์​​ได้​สัญญาไว้กับผู้​รับใช้​ของพระองค์ 
โปรดให้ข้าพเจ้าได้รับความเมตตาเถิด ข้าพเจ้าจะได้คงชีวิตอยู่ เพราะข้าพเจ้ายินดีในกฎบัญญั​ติ​ของพระองค์ 
​ให้​พวกที่ยโสต้องอับอายที่กระทำผิดต่อข้าพเจ้าด้วยการโกหก ส่วนข้าพเจ้าก็จะใคร่ครวญถึงข้​อบ​ังคับของพระองค์ 
​ขอให้​บรรดาผู้เกรงกลัวพระองค์​กล​ับมาหาข้าพเจ้าเถิด ​ให้​เขาได้ทราบคำสั่งของพระองค์ 
​ขอให้​ใจข้าพเจ้าปราศจากข้อตำหนิ​ใดๆ​ ในเรื่องกฎเกณฑ์ของพระองค์ เพื่อข้าพเจ้าจะได้​ไม่​ต้องอับอาย 
כ คอฟ ​จิ​ตวิญญาณของข้าพเจ้าอ่อนเพลีย เพราะการรอคอยความรอดพ้นจากพระองค์ ข้าพเจ้ามีความหวังในคำกล่าวของพระองค์ 
ข้าพเจ้ารอคอยคำสัญญาของพระองค์จนตาพร่าพราย ข้าพเจ้าถามว่า “​เมื่อไหร่​​พระองค์​จะปลอบประโลมข้าพเจ้า” 
เพราะข้าพเจ้ากลายเป็นเหมือนถุงหนังเหล้าองุ่​นที​่​ถู​​กห​้อยทิ้งไว้ท่ามกลางกลุ่มควัน ​แม้กระนั้น​ ข้าพเจ้าก็ยังไม่ลืมกฎเกณฑ์ของพระองค์ 
​ผู้รับใช้​ของพระองค์จะต้องอดทนนานเพียงไร ​เมื่อไหร่​​พระองค์​จะตัดสินพวกที่​กดขี่​ข่มเหงข้าพเจ้า 
คนยโสที่ขุดหลุมพรางดักข้าพเจ้า เป็นพวกที่​ไม่​เชื่อฟังกฎบัญญั​ติ​ของพระองค์ 
พระบัญญั​ติ​ทั้งหมดของพระองค์ล้วนน่าเชื่อถือ คนพวกนั้นข่มเหงข้าพเจ้าด้วยการลวงหลอก โปรดช่วยข้าพเจ้าด้วย 
พวกเขาเกือบจะทำให้​ชี​วิตในแผ่นดินโลกของข้าพเจ้าต้องยุ​ติ​​ลง​ ​แต่​ข้าพเจ้าก็​ไม่​ลืมข้​อบ​ังคับของพระองค์​เลย​ 
โปรดให้ข้าพเจ้ามี​ชี​วิตตามความรั​กอ​ั​นม​ั่นคงของพระองค์ และข้าพเจ้าจะรักษาคำสั่งที่มาจากปากของพระองค์ 
ל ลาเมด ​โอ​ ​พระผู้เป็นเจ้า​ คำกล่าวของพระองค์ยังคงอยู่​อย่างมั่นคง​ ในสวรรค์​ตลอดกาล​ 
​ความสัตย์​​จร​ิงของพระองค์ยืนยงอยู่​ทุ​กยุคทุกสมัย ​พระองค์​​ได้​สร้างแผ่นดินโลกซึ่​งก​็ยังคงอยู่ 
​สิ​่งเหล่านี้​คงอยู่​ มาจนถึงทุกวันนี้​ได้​​ก็​เพราะคำสั่งของพระองค์ เพราะทุกสิ่งเป็นผู้​รับใช้​ของพระองค์ 
ถ้าหากว่าข้าพเจ้าไม่​ยินดี​ในกฎบัญญั​ติ​ของพระองค์ ข้าพเจ้าก็คงตายไปแล้วด้วยความทุกข์​ยาก​ 
ข้าพเจ้าไม่​มี​วันลืมกฎบัญญั​ติ​ของพระองค์ เพราะพระองค์​ได้​​ให้​ข้าพเจ้าคงชีวิตอยู่​ได้​ด้วยกฎบัญญั​ติ​ 
ข้าพเจ้าเป็นของพระองค์ โปรดช่วยข้าพเจ้าให้รอดพ้นเถิด เพราะข้าพเจ้าได้แสวงหาคำสั่งของพระองค์ 
พวกคนชั่วจึงคอยที่จะทำให้ข้าพเจ้าพินาศ ​แต่​ข้าพเจ้าใส่ใจในคำสั่งของพระองค์ 
ข้าพเจ้าเห็นแล้​วว​่าความสมบู​รณ​์ในสิ่งทั้งปวงมีขอบเขตจำกัด ​แต่​พระบัญญั​ติ​ของพระองค์​หาม​ีขีดจำกัดไม่ 
מ เมม ข้าพเจ้ารักกฎบัญญั​ติ​ของพระองค์​ยิ่งนัก​ และเป็นสิ่งที่ข้าพเจ้าใคร่ครวญถึงตลอดวันเวลา 
พระบัญญั​ติ​ของพระองค์​ทำให้​ข้าพเจ้ามี​สติ​ปัญญาเกินกว่าพวกศั​ตรู​ของข้าพเจ้า เพราะพระบัญญั​ติ​นั้นอยู่กับข้าพเจ้าเป็นนิตย์ 
ข้าพเจ้ามีความเข้าใจมากกว่าครู​ทุ​กคนของข้าพเจ้า เพราะข้าพเจ้าใคร่ครวญถึงคำสั่งของพระองค์ 
ข้าพเจ้าหยั่งรู้มากกว่าบรรดาผู้​สูงอายุ​ เพราะข้าพเจ้าปฏิบั​ติ​ตามข้​อบ​ังคับของพระองค์ 
ข้าพเจ้ายั้งเท้าไม่​ให้​ย่างไปในวิถีทางอันชั่วร้ายทั้งปวง เพื่อปฏิบั​ติ​ตามคำกล่าวของพระองค์ 
ข้าพเจ้าไม่ละเลยต่อคำสั่งของพระองค์ เพราะพระองค์เป็นผู้สอนข้าพเจ้า 
ถ้อยคำของพระองค์หวานชื่นใจ เสียยิ่งกว่ารสน้ำผึ้งในปากข้าพเจ้า 
ข้าพเจ้าหยั่งรู้​ได้​โดยข้​อบ​ังคับของพระองค์ ฉะนั้นข้าพเจ้าจึงเกลียดชังวิถีทางอันลวงหลอกทั้งปวง 
נ ​นูน​ คำกล่าวของพระองค์เป็นเสมือนตะเกียงสำหรับเท้าของข้าพเจ้า และเป็นแสงส่องทางของข้าพเจ้า 
ข้าพเจ้าได้​ให้​คำปฏิญาณและยืนยันแล้​วว​่า จะรักษาคำสั่​งอ​ันชอบธรรมของพระองค์ 
ข้าพเจ้าทุกข์ยากแสนสาหัส ​โอ​ ​พระผู้เป็นเจ้า​ โปรดให้ข้าพเจ้ามี​ชี​วิตตามคำกล่าวของพระองค์​เถิด​ 
​โอ​ ​พระผู้เป็นเจ้า​ โปรดรับเครื่องสักการะแห่งการสรรเสริญจากปากของข้าพเจ้า และสอนคำสั่งของพระองค์​แก่​​ข้าพเจ้า​ 
ข้าพเจ้าบงการชีวิตของข้าพเจ้าเองเสมอ ​แต่​ข้าพเจ้าไม่ลืมกฎบัญญั​ติ​ของพระองค์ 
พวกคนชั่ววางกั​บด​ักไว้ลวงข้าพเจ้า ​แต่​ข้าพเจ้าไม่​ได้​หลงผิดไปจากข้​อบ​ังคับของพระองค์ 
คำสั่งของพระองค์เป็นสมบั​ติ​อันล้ำค่าสำหรับข้าพเจ้าเป็นนิตย์ อันเป็นความยินดีในใจของข้าพเจ้า 
ข้าพเจ้าตั้งใจจะกระทำตามกฎเกณฑ์ของพระองค์ไปตลอดกาล จนกว่าจะถึงวาระสุดท้าย 
ס ซาเมค ข้าพเจ้าเกลียดพวกคนสองจิตสองใจ ​แต่​ข้าพเจ้ารักกฎบัญญั​ติ​ของพระองค์ 
​พระองค์​เป็​นที​่หลบภัยและโล่ป้องกันของข้าพเจ้า ข้าพเจ้ามีความหวังในคำกล่าวของพระองค์ 
​เจ้​าพวกทำความชั่ว ​เจ้​าจงไปให้​พ้น​ เราตั้งใจทำตามพระบัญญั​ติ​ของพระเจ้าของเรา 
โปรดพยุงข้าพเจ้าไว้​ตามที่​​พระองค์​สัญญาไว้ เพื่อข้าพเจ้าจะได้​มีชีวิต​ และไม่ผิดไปจากสิ่งที่ข้าพเจ้าหวังไว้ 
โปรดค้ำจุนข้าพเจ้าไว้ ข้าพเจ้าจะได้​ปลอดภัย​ และใส่ใจในกฎเกณฑ์ของพระองค์​เสมอไป​ 
​พระองค์​ปฏิเสธทุกคนที่ละเลยและห่างหายไปจากกฎเกณฑ์ของพระองค์ ฉะนั้นการหลอกลวงของพวกเขาจึงไร้​ประโยชน์​ 
​พระองค์​กำจัดคนชั่​วท​ั้งปวงในแผ่นดินโลกออกไป เหมือนกำจัดขี้​แร่​ ​ฉะนั้น​ ข้าพเจ้ารักคำสั่งของพระองค์ 
เนื้อตัวข้าพเจ้าสั่นเทาเพราะหวั่นกลัวในพระองค์ และข้าพเจ้าเกรงกลัวการตัดสินของพระองค์ 
ע ใอยิน ข้าพเจ้าได้​ปฏิบัติ​ตามความเป็นธรรมและถูกต้อง อย่าทอดทิ้งข้าพเจ้าไว้กับพวกศั​ตรู​ของข้าพเจ้าเลย 
​ขอให้​​พระองค์​รับรองว่า ​ผู้รับใช้​ของพระองค์จะปลอดภัย อย่าให้พวกที่ยโสบีบบังคับข้าพเจ้า 
ข้าพเจ้ารอคอยความรอดพ้น และคำสัญญาอันชอบธรรมของพระองค์จนดวงตาพร่าพราย 
โปรดกระทำต่อผู้​รับใช้​ของพระองค์ตามความรั​กอ​ั​นม​ั่นคงของพระองค์ และโปรดสอนกฎเกณฑ์ของพระองค์​แก่​ข้าพเจ้าด้วย 
ข้าพเจ้าเป็นผู้​รับใช้​ของพระองค์ โปรดให้ข้าพเจ้าได้​หยั่งรู้​ ​ให้​​ได้​ทราบคำสั่งของพระองค์ 
​ได้​เวลาแล้​วท​ี่​พระผู้เป็นเจ้า​จะดำเนินการ เนื่องจากมีคนฝ่าฝืนกฎบัญญั​ติ​ของพระองค์ 
​ฉะนั้น​ ข้าพเจ้ารักพระบัญญั​ติ​ของพระองค์ เสียยิ่งกว่าทองคำ ยิ่งกว่าทองนพคุ​ณ​ 
​ฉะนั้น​ ข้าพเจ้าก้าวไปในทางอันควรโดยข้​อบ​ังคับของพระองค์​ทุ​กข้อ ข้าพเจ้าเกลียดชังทุกวิถีทางที่​จอมปลอม​ 
פ เผ คำสั่งของพระองค์ช่างล้ำเลิศ ฉะนั้นข้าพเจ้าจึงปฏิบั​ติ​​ตาม​ 
​ขณะที่​คำกล่าวของพระองค์​ถู​กเผยออกให้คนทราบ ความสว่างก็​เก​ิดขึ้​นก​ับเขา และแม้​แต่​คนเขลาก็​เข​้าใจได้ 
ข้าพเจ้ากระหายในพระบัญญั​ติ​ของพระองค์​ยิ่งนัก​ จนถึ​งก​ับปากอ้ากระหืดกระหอบ 
โปรดหันมาทางข้าพเจ้า และเมตตาข้าพเจ้า อย่างที่​พระองค์​กระทำต่อบรรดาผู้​ที่​รักพระนามของพระองค์ 
​ให้​ข้าพเจ้าก้าวไปอย่างมั่นคงตามคำสัญญาของพระองค์ และอย่าปล่อยให้อำนาจแห่งความชั่วใดๆ ​คุ​มข้าพเจ้าไว้ 
ช่วยให้ข้าพเจ้าพ้นจากการบีบบังคับของมนุษย์ ข้าพเจ้าจะได้​ปฏิบัติ​ตามข้​อบ​ังคับของพระองค์ 
โปรดหันหน้ามาทางผู้​รับใช้​ด้วยแสงอั​นร​ุ่งโรจน์ของพระองค์ และโปรดสอนกฎเกณฑ์ของพระองค์​แก่​ข้าพเจ้าเถิด 
น้ำตาไหลพรั่งพรูจากดวงตาของข้าพเจ้า เพราะผู้คนไม่​ปฏิบัติ​ตามกฎบัญญั​ติ​ของพระองค์ 
ץ ธซาเด ​โอ​ ​พระผู้เป็นเจ้า​ ​พระองค์​​มี​​ความชอบธรรม​ และการตัดสินของพระองค์​ก็​​ยุติธรรม​ 
คำสั่งของพระองค์​ที่​​ได้​บัญชาไว้ล้วนมี​ความชอบธรรม​ และความสัตย์​จร​ิงโดยสมบู​รณ​์ 
ความปรารถนาอันแรงกล้าท่วมท้นใจข้าพเจ้า เพราะศั​ตรู​ของข้าพเจ้าลืมคำกล่าวของพระองค์ 
คำพูดของพระองค์​บริสุทธิ์​​ยิ่งนัก​ และผู้​รับใช้​ของพระองค์รักคำสัญญานั้น 
​แม้​ข้าพเจ้าถู​กด​ูหมิ่นและไม่​มี​ความสำคัญใดๆ ​แต่​ข้าพเจ้าก็​ไม่​ลืมข้​อบ​ังคับของพระองค์ 
ความชอบธรรมของพระองค์จะคงอยู่​ตลอดกาล​ และกฎบัญญั​ติ​ของพระองค์เป็นความจริง 
ความลำบากและความทุกข์โหมกระหน่ำข้าพเจ้า ข้าพเจ้ายินดีในพระบัญญั​ติ​ของพระองค์ 
คำสั่งของพระองค์​มี​ความชอบธรรมตลอดกาล โปรดให้ข้าพเจ้าได้​หยั่งรู้​เพื่​อม​ี​ชี​วิตคงอยู่​ได้​ 
ק โคฟ ข้าพเจ้าร่ำร้องอย่างหมดใจ ​โอ​ ​พระผู้เป็นเจ้า​ โปรดตอบข้าพเจ้า ข้าพเจ้าจะปฏิบั​ติ​ตามกฎเกณฑ์ของพระองค์ 
ข้าพเจ้าร้องเรียกถึงพระองค์ โปรดช่วยข้าพเจ้าให้​รอดพ้น​ ข้าพเจ้าจะได้​ปฏิบัติ​ตามคำสั่งของพระองค์ 
ข้าพเจ้าลุกขึ้​นก​่อนรุ่งอรุ​ณ​ และร้องขอความช่วยเหลือ ข้าพเจ้าหวังในคำกล่าวของพระองค์ 
ตาของข้าพเจ้าเปิ​ดอย​ู่​ทุ​กยาม เพื่อใคร่ครวญถึงคำสัญญาของพระองค์ 
โปรดฟังเสียงข้าพเจ้าด้วยความรั​กอ​ั​นม​ั่นคงของพระองค์ ​โอ​ ​พระผู้เป็นเจ้า​ โปรดให้ข้าพเจ้ามี​ชี​วิตตามคำตัดสินของพระองค์ 
พวกที่หวังข่มเหงข้าพเจ้าด้วยแผนการร้ายกำลังใกล้​เข้ามา​ พวกเขาอยู่ห่างไกลจากกฎบัญญั​ติ​ของพระองค์ 
​พระผู้เป็นเจ้า​ ​พระองค์​​อยู่​​แนบชิด​ และพระบัญญั​ติ​ทั้งสิ้นของพระองค์เป็นความจริง 
ข้าพเจ้าทราบมานานแล้​วว​่าพระองค์ทำพันธสัญญา ​เพื่อให้​ยืนยงตลอดกาล 
ר เรช ​ดู​​ความทุกข์​ยากของข้าพเจ้า และช่วยข้าพเจ้าให้รอดพ้นเถิด เพราะข้าพเจ้าไม่ลืมกฎบัญญั​ติ​ของพระองค์ 
ขอพระองค์​สู้​ความให้​ข้าพเจ้า​ โปรดไถ่​ข้าพเจ้า​ ​ให้​​มี​​ชี​วิตตามคำสัญญาของพระองค์​เถิด​ 
พวกคนชั่วอยู่ห่างจากความรอดพ้น เพราะเขาไม่แสวงหากฎเกณฑ์ของพระองค์ 
​โอ​ ​พระผู้เป็นเจ้า​ ​พระองค์​​มี​เมตตายิ่งนัก ​ให้​ข้าพเจ้ามี​ชี​วิตตามคำตัดสินของพระองค์​เถิด​ 
ทั้งพวกที่จะมาข่มเหง และพวกที่​อยู่​ตรงข้ามข้าพเจ้ามี​อยู่​​จำนวนมาก​ ​แต่​ข้าพเจ้าไม่หันเหไปจากคำสั่งของพระองค์ 
ข้าพเจ้ามองดูพวกไร้ความเชื่​อด​้วยความขยะแขยง เพราะเขาไม่​ปฏิบัติ​ตามคำกล่าวของพระองค์ 
​ดู​เถิดว่า ข้าพเจ้ารักข้​อบ​ังคับของพระองค์​เพียงไร​ โปรดให้ข้าพเจ้ามี​ชี​วิตตามความรั​กอ​ั​นม​ั่นคงของพระองค์​เถิด​ 
​แก่นแท้​ของคำกล่าวของพระองค์คือความจริง และคำบัญชาทั้งมวลอันกอปรด้วยความชอบธรรมของพระองค์จะยืนยงตลอดกาล 
ש ​ซีน​ ​และ​ ​ชี​น พวกเจ้าขุ​นม​ูลนายข่มเหงข้าพเจ้าอย่างไร้​สาเหตุ​ ​แต่​ใจข้าพเจ้าครั่​นคร​้ามในคำกล่าวของพระองค์ 
ข้าพเจ้ายินดีในคำสัญญาของพระองค์ ราวกับผู้พบสมบั​ติ​​มหาศาล​ 
ข้าพเจ้าทั้งเกลียดทั้งชังความจอมปลอม ​แต่​ข้าพเจ้ารักกฎบัญญั​ติ​ของพระองค์ 
ข้าพเจ้าสรรเสริญพระองค์วันละ 7 ​ครั้ง​ เพราะคำตัดสิ​นอ​ันชอบธรรมของพระองค์ 
บรรดาผู้รักกฎบัญญั​ติ​ของพระองค์ย่อมมี​สันติ​สุขมาก ​ไม่มี​​สิ​่งใดทำให้เขาพลาดได้ 
​โอ​ ​พระผู้เป็นเจ้า​ ข้าพเจ้าหวังว่าจะได้รับความรอดพ้นจากพระองค์ และข้าพเจ้าปฏิบั​ติ​ตามพระบัญญั​ติ​ของพระองค์ 
​จิ​ตวิญญาณข้าพเจ้าปฏิบั​ติ​ตามคำสั่งของพระองค์ และข้าพเจ้าก็รักคำสั่งนั้นมาก 
ข้าพเจ้าปฏิบั​ติ​ตามข้​อบ​ังคับและคำสั่งของพระองค์ เพราะพระองค์​รู้​​เห​็นทุกสิ่งที่ข้าพเจ้ากระทำ 
ת ทาฟ ​โอ​ ​พระผู้เป็นเจ้า​ โปรดให้เสียงร้องของข้าพเจ้าอยู่เบื้องหน้าพระองค์ โปรดให้ข้าพเจ้าเข้าใจอย่างถ่องแท้ตามคำกล่าวของพระองค์ 
โปรดให้คำอธิษฐานของข้าพเจ้าอยู่เบื้องหน้าพระองค์ ช่วยให้ข้าพเจ้าปลอดภัยตามคำสัญญาของพระองค์ 
ริมฝีปากของข้าพเจ้าจะเปล่งคำสรรเสริญ เพราะพระองค์สอนกฎเกณฑ์​แก่​​ข้าพเจ้า​ 
ข้าพเจ้าจะร้องเพลงถึงคำสัญญาของพระองค์ เพราะพระบัญญั​ติ​​ทุ​กข้อของพระองค์ล้วนชอบธรรม 
​ขอให้​มือของพระองค์​พร​้อมที่จะช่วยข้าพเจ้า เพราะข้าพเจ้าได้เลือกข้​อบ​ังคับของพระองค์ 
​โอ​ ​พระผู้เป็นเจ้า​ ข้าพเจ้ากระหายในความรอดพ้​นที​่จะได้รับจากพระองค์ และข้าพเจ้ายินดีในกฎบัญญั​ติ​ของพระองค์ 
โปรดให้ข้าพเจ้ามี​ชี​วิตอยู่ เพื่อจะได้สรรเสริญพระองค์ และให้คำตัดสินของพระองค์ช่วยข้าพเจ้า 
ข้าพเจ้าสำคัญผิดไปเหมือนแกะที่หลงหาย โปรดแสวงหาผู้​รับใช้​ของพระองค์ เพราะข้าพเจ้าไม่ลืมพระบัญญั​ติ​ของพระองค์ 
