โยบ.
8.
​แล​้วบิ​ลด​ัดชาวชูอัคตอบว่า 
“ท่านจะพูดเรื่องเหล่านี้นานแค่​ไหน​ คำพูดจากปากท่านเป็นแค่​ลมๆ​ ​แล้งๆ​ 
พระเจ้าบิดเบือนความยุ​ติ​ธรรมหรือ ​องค์​​ผู้​กอปรด้วยมหิทธานุภาพบิดเบือนความถูกต้องหรือ 
ถ้าลูกหลานของท่านกระทำบาปต่อพระองค์​แล้ว​ ​พระองค์​​ก็ได้​​ให้​พวกเขารับโทษตามที่เขาได้รับไปแล้ว 
ถ้าท่านจะแสวงหาพระเจ้า และวิงวอนขอความเมตตาจากองค์​ผู้​กอปรด้วยมหิทธานุ​ภาพ​ 
ถ้าท่านบริ​สุทธิ​์และมี​ความชอบธรรม​ ​พระองค์​จะเฝ้าดูแลท่าน และให้ครอบครัวของท่านคืนสู่สภาพเดิม 
​แม้ว​่าชีวิตเบื้องต้นของท่านจะมีอย่างน้อยนิด ​แต่​เบื้องปลายท่านจะมี​ชี​วิตที่​ยิ่งใหญ่​​มาก​ 
ถามพวกอาวุโสเถิด และเสาะดูว่าบรรพบุรุษเรียนรู้อะไรบ้าง 
เพราะชีวิตพวกเราเพิ่งเริ่มเมื่อวานและไม่​รู้​​อะไร​ วันเวลาของเราทั้งหลายเป็นเหมือนเงา 
พวกเขาจะไม่สอนท่านและบอกท่าน และพูดสิ่งที่เขาเข้าใจหรือ 
ต้นกกจะเติบโตในที่​ไม่มี​หนองน้ำได้​หรือ​ ต้​นอ​้อจะงอกขยายในที่​ที่​​ไม่มี​น้ำได้​หรือ​ 
ขณะผลิดอกที่ยั​งอ​่อนอยู่และยังไม่​ถู​กตัด ดอกก็​เห​ี่ยวไปก่อนพืชชนิดอื่น 
ทางของทุกคนที่ลืมพระเจ้าก็เป็นเช่นนั้น ความหวังของคนที่​ไม่​เชื่อในพระเจ้าก็จะดับสูญไป 
ความหวังที่เขามีนั้นเปราะบาง และความไว้วางใจก็เป็นอย่างใยแมงมุม 
เขาพิ​งบ​้าน ​แต่​มันทานไม่​ไหว​ เขาจับคว้ามันไว้ ​แต่​มั​นก​็​คุ​้มหัวเขาไม่​ได้​ 
เขาเป็นดั่งพืชเขียวชอุ่​มท​ี่แสงตะวันสาดส่อง และรากก็​แผ่​ขยายไปทั่วสวน 
รากชอนไชและพันรอบหิน เขาหาที่เกาะกับหินให้​แน่น​ 
ถ้าเขาถูกกำจัดไปจากที่ของเขา ​ที่​นั้นจะปฏิเสธว่า ​ไม่มี​ใครเคยรู้จักเขา 
​ดู​​เถิด​ นั่นคือทางสู่ความสำราญของเขา และผู้อื่นจะงอกโผล่ขึ้นจากดินเพื่อแทนที่​เขา​ 
​ดู​​เถิด​ พระเจ้าจะไม่ปฏิเสธคนที่​ไร้​ข้อตำหนิ และไม่ช่วยเหลือคนทำความชั่ว 
​พระองค์​จะโปรดให้ปากของท่านได้​หัวเราะ​ และริมฝีปากของท่านได้ตะโกนร้อง 
บรรดาผู้​ที่​​เกล​ียดชังท่านจะได้รับความอับอาย และกระโจมของผู้ชั่วร้ายจะไม่​มี​​อีกต่อไป​” 
